id en id en en en en en id en en en en id pl en en en id id id ms id en en en id id id id id ms ms en id id ms fr en id ms en en id ms en en en en id en id en id en id id id id id id id id en en en en en en id id id en en en en en en en en en en en en es en en en en en
Pesawat KF-21 "Boramae" Dilengkapi Kombinasi Senjata Amerika, Eropah - Defence Security Asia
Bagi sistem persenjataannya, pesawat pejuang KF-21 "Boramae" yang dibangunkan dengan kos US$8 bilion (RM32 bilion) itu bakal menggunakan kombinasi di antara sistem persenjataan yang dibangunkan oleh firma pertahanan Amerika Syarikat dan juga Eropah.
By admin On Mar 25, 2022
(DEFENCE SECURITY ASIA) – Pesawat KF-21 “Boramae” yang dibangunkan oleh Korea Selatan dengan perbelanjaan sebanyak US$8 bilion (RM32 bilion) dijangka akan melakukan penerbangan sulungnya pada bulan Jun tahun.
Syarikat aeroangkasa Korea Selatan, Korea Aerospace Industries (KAI) dijangka akan membina 120 buah pesawat generasi ke-4 itu untuk menggantikan kira-kira 240 buah pesawat F-4E Phantom dan F-5E yang masih digunakan oleh Tentera Udaranya.
Bagi sistem persenjataannya, pesawat itu bakal menggunakan kombinasi di antara senjata yang dibangunkan oleh firma pertahanan Amerika Syarikat dan juga Eropah.
Untuk pertempuran di udara, pesawat KF-21 akan dilengkapkan dengan peluru berpandu udara-ke-udara jarak jauh (Beyond Visual Range Air-To-Air Missile- BVRAAM) “Meteor” manakala bagi untuk jarak dekat pula ia akan digandingkan dengan peluru berpandu udara-ke-udara “IRIS-T.”
Didakwa peluru berpandu udara-ke-udara paling berkemampuan di dunia, “Meteor BVRAAM”  yang dibangunkan oleh syarikat MBDA Systems itu menggunakan sistem propulsion ramjet yang membolehkan kelajuannya mencapai Mach 4.
Peluru berpandu udara-ke-udara “Meteor” yang mempunyai panjang lebih daripada 3 meter itu mempunyai jarak effektif melebihi 100km.
Peluru berpandu “Meteor BVRAAM”
Dikatakan “no-escape zone” peluru berpandu Meteor adalah tiga kali lebih besar daripada mana-mana peluru berpandu udara-ke-udara BVR di pasaran ketika ini, membolehkan ia menangani sebarang ancaman udara yang ada ketika ini.
IRIS-T (Infra Red Imaging System Tail/Thrust Vector-Controlled) adalah satu program untuk membangunkan peluru berpandu udara-ke-udara jarak dekat yang diketuai oleh Jerman untuk menggantikan AIM-9 Sidewinder.
Mula digunakan pada 2005,  peluru berpandu udara-ke-udara jarak dekat IRIS-T  berkelajuan Mach 3 ini dibangunkan oleh konsortium negara-negara Eropah dengan Jerman sahaja mengambil 46 peratus daripada kerja-kerja pembangunan.
Manakala negara-negara lain yang terlibat adalah  Greek, Italy, Norway, Sweden dan Sepanyol.
Selain kedua-dua peluru berpandu udara-ke-udara ini, syarikat KAI juga akan cuba mengintegrasikan peluru berpandu udara-ke-udara buatan Amerika Syarikat, AIM-120 dan AIM-9X dengan pesawat pejuang KF-21 “Boramae”.
Pesawat pejuang KF-21 itu juga akan mengintegrasikan akan bom-bom panduan laser seperti GBU-12 Paveway III dan GBU-54 selain bom-bom panduan GPS iaitu Joint Direct Attack Munitions (JDAM), Small Diameter Bombs serta CBU-105 cluster bombs.
Bagi serangan-serangan standoff pula, pesawat KF-21 juga akan dilengkapi dengan peluru berpandu HARM bagi operasi pemusnahan kemudahan radar pihak musuh serta peluru berpandu kruis untuk tujuan memusnahkan kubu pertahanan,  Taurus KEPD 350. — DSA
admin 2213 posts 0 comments
A400M TUDM Kini Mampu Gugurkan Anggota Para, Terbang Rendah
Malvus Sense Sdn Bhd, Kepakaran Tempatan Dalam Sistem UAS
You might also like More from author
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat…
Find Us On Facebook
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat “Non-Critical”
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.